โรค ไมโคแบคทีเรียเลเปรคืออะไร
มักชอบฝังตัวและทำให้เกิดอาการตามอวัยวะต่าง ๆ คืออาการทางผิวหนัง เส้นประสาทส่วนปลาย และเยื่อบุท่อทางเดินหายใจส่วนบน เช่น จมูก ปาก คอ เป็นต้น โรคเรื้อนเป็นโรคเก่าแก่ในสมัยพุทธกาลแล้ว ในศาสนาคริสต์ก็มีเอ่ยถึง แต่มนุษย์เราเพิ่งจะพบเชื้อโรคเรื้อนเมื่อ 100 กว่าปีนี้เอง โดยนายแพทย์ชาวนอรเวย์ชื่อ แฮนเซน G Armaner Hansen เมื่อปี พศ2416 ถึงแม้มนุษย์จะค้นพบมา 100 กว่าปี แต่ก็ยังเพาะเชื้อไม่ขึ้นในน้ำเลี้ยงเชื้อใด ๆ ทั้งสิ้น เพิ่งจะเพาะขึ้นสัตว์ทดลองเมื่อ 20 กว่าปีมานี้เอง 

โดยพบว่าสามารถเพาะเชื้อขึ้นในอุ้งเท้าหนูถีบจักร และตัวนิ่มแปดลาย ทำให้มีประโยชน์ในการศึกษาด้านหาทางป้องกันและรักษาโรคเรื้อนนี้มากขึ้น โรคเรื้อนนี้ไม่เป็นกรรมพันธุ์ แต่ติดโดยการสัมผัสและขึ้นอยู่กับภูมิต้านทานของร่างกายของผู้ป่วยด้วยถ้าภูมิต้านทานปกติแล้ว แม้จะติดเชื้อโรคเรื้อนแล้วก็มีโอกาสหายเองได้ หรือมีอาการอย่างอ่อนไม่ร้ายแรง 

เมื่อไรควรสงสัยว่าเป็นโรคเรื้อน เมื่อมีอาการที่แสดงออกให้เห็นดังนี้ 
- ระยะแรก ผิวหนังเป็นวงด่างสีขาว ชาหยิกไม่เจ็บ เหงื่อไม่ออก ผิวหนังแห้ง ขนร่วง พอพูดถึงวงด่างสีขาว หลายท่านคงชักกลัว ๆ ขึ้นมา เอเราก็มีวงด่างขาวอยู่หลายแห่งจะเข้าพวกโรคเรื้อนรึเปล่าละนี่ ยังไม่ใช่ บริเวณนั้นต้องมีอาการเฉพาะที่คือ ชาหยิกไม่เจ็บ เหงื่อไม่ออก ผิวหนังแห้ง ขนร่วงด้วย นี่เป็นโรคเรื้อนระยะแรก อาการเริ่มต้นในระยะนี้พบประมาณร้อยละ 60 ถ้ารีบตรวจรักษาจะหายได้ง่าย ระยะนี้ไม่ติดต่อ 
- ระยะสอง ผิวหนังนูนแดง หนาเป็นตุ่มแผ่นและผื่นไม่คัน และผิวมักแดงเป็นมันเลื่อม ไม่เจ็บ บางแห่งอาจชาบ้าง พบบ่อยตามใบหู ใบหน้า แขนขา และลำตัว ใช้ยากินยาทาเป็นแรมเดือนแล้วไม่ดีขึ้น อาการผิวหนัง นูน แดง หนาที่แสดงออกช่วงนี้จะชัดเจน และพบประมาณร้อยละ 30 ระยะนี้เป็นระยะที่ติดต่อ ซึ่งพบในผู้ป่วยที่ไม่ภูมิต้านทานเชื้อโรคเรื้อนจึงเจริญและแพร่ไปทั้งผิวหนังของร่างกาย จึงมักตรวจพบเชื้อเสมอในระยะแรกก่อนรักษา ฉะนั้นจึงควรรีบตรวจรักษาก่อนที่จะเกิดความพิการและที่จะติดต่อผู้อื่น ถ้ารีบรักษาภายใน 1-3 เดือน เชื้อก็จะตายหมด ไม่ติดต่อบุคคลในบ้านและผู้อื่นอีกต่อไป    - ระยะที่สาม มือเท้าชา กล้ามเนื้อมือเท้าอ่อนกำลัง เมื่อยล้าง่าย กล้ามเนื้อบริเวณหลังมือและฝ่ามือจะลีบแบนราบ ไม่มีกำลัง นิ้วงอเป็นอัมพาต ข้อมือตก เดินเท้าตก หลังตาไม่ลง อาการทางประสาทนี้พบได้ในผู้ป่วยประมาณร้อยละ 15-30 ที่ไม่สนใจและไม่ทราบว่าตนเองเป็นโรคเรื้อน ไม่รีบตรวจรักษาหรือไม่ระวังดูแลมือเท้าที่เริ่มชาก็อาจพิการมากขึ้นภายหลังได้ อาการนี้ควรสงสัยเป็นโรคเรื้อนที่ลุกลามเข้าเส้นประสาทใต้ผิวหนังและเกิดความพิการแล้ว ควรรีบมาตรวจรักษาก่อนจะกำเริบและพิการมากขึ้น
12.อายุรศาสตร์ (อายุรศาสตร์) - Internal Medicine,14.ผิวหนัง Dermatology